KCalc vadovas

# KCalc vadovas

Bernd Johannes Wuebben `<wuebben@kde.org>`

Pamela Roberts `<pamroberts@blueyonder.co.uk>`

Anne-Marie Mahfouf `<annma@kde.org>`

Vertė: Tomas Straupis
Pataisytas leidimas 2.7 (KDE
4.5) (2010-05-13)

Autorinės teisės © 2001, 2002, 2005, 2006 Bernd Johannes Wuebben, Pamela Roberts, Anne-Marie Mahfouf

Teisinė pastaba

KCalc yra mokslinis KDE skaičiuotuvas

Skyrius 1. Įvadas
Įvadas

# Skyrius 1. Įvadas

Šiame dokumente aprašyta 2.7 KCalc versija.

KCalc turi daug daugiau matematinių funkcijų, nei gali pasirodyti po pirmo žvilgsnio. Norėdami daugiau sužinoti apie funkcijas, panagrinėkite šios knygos sparčiųjų klavišų ir režimų skiltį.

Kartu su įprastu funkcionalumu, kurį teikia dauguma mokslinių skaičiuotuvų, KCalc turi ir papildomų savybių, kurias būtų verta paminėti:

- KCalc turi trigonometrines funkcijas, logines operacijas bei gali atlikti statistinius skaičiavimus.

- Su KCalc jūs galite iškirpti ir įkelti skaičius iš ir į vaizduoklį.

- KCalc turi rezultatų dėklą, kurio pagalba galite patogiai atsiminti prieš tai gautus rezultatus.

- Jūs galite pakeisti KCalc vaizduoklio spalvas ir šriftus.

- Galite keisti KCalc tikslumą ir skaitmenų po kablelio skaičių.

- KCalc turi daug sparčiūjų klavišų, kurių pagalba galima patogiai naudoti KCalc be pelės.

  Patarimas: paspaudus (ir laikant) klavišą Ctrl, ant kiekvieno klavišo rodomas jo spartusis klavišas.

Pasismaginkite su KCalc!

Bernd Johannes Wuebben

Skyrius 2. Naudojimas
Naudojimas

# Skyrius 2. Naudojimas

## Bendras naudojimas

Bendras naudojimas yra paprastas ir panašus į daugumos mokslinių skaičiuotuvų. Atkreipkite dėmesį į keletą ypatingų KCalc savybių:

Rezultatų dėklas

  Kiekvieną kartą kairiu pelės mygtuku paspaudus mygtuką = arba klaviatūra paspaudus Enter ar = klavišą, rezultatas įrašomas į KCalc rezultatų dėklą. Galite peržiūrėti dėklo elementus spausdami klaviatūros kombinacijas Ctrl+Z ir Ctrl+Shift+Z.

Procentų funkcija

  Procentų funkcija veikia kiek kitaip, nei daugumoje skaičiuotuvų. Kaip ten bebūtų, kai tik ją perprasite, jos išplėstas funkcionalumas bus tikrai naudingas. Daugiau informacijos rasite procentų funkcijos skyriuje.

Iškirpimas ir įkėlimas

  - Paspaudus Ctrl+C ekrane rodomas skaičius bus įkeltas į iškarpinę.

  - Paspaudus Ctrl+V bus įkeltas iškarpinėje esantis skaičius (jei tai tinkamas skaičius).

  - Kopijuoti ir įkelti galima ir spaudžiant ant KCalc vaizduoklio, bet šis funkcionalumas gali būti panaikintas iš būsimų versijų.

Sudėtingesnės funkcijos

  Pirmą kartą paleidus KCalc, skaičiuotuvas rodys tik paprasto aritmetinio skaičiavimo funkcijų mygtukus.

  Naudojant meniu Nustatymai galima parinkti kitą KCalc režimą: Paprastą, Mokslinį, Statistikos arba Skaičių sistemos. Pastebėtina, kad šie režimai gali šiek tiek keistis vystantis KCalc.

Mygtukų išdėliojimas

  Kad būtų lengviau iškviesti visas KCalc funkcijas, dauguma mygtkų turi antrą funkciją. Paspaudę mygtuką Shift arba klavišą I įjungsite antrą mygtukų funkciją.

Paprastas režimas
Paprastas režimas

## Paprastas režimas

Šiame režime bus matomi tik tie mygtukai ir funkcijos, kurie yra būtini, norint altikti paprastus skaičiavimus.

Jei tiesiog norite susumuoti visus sąskaitoje pateiktus elementus, šis režimas jums turėtų tikti.

Mokslinis režimas
Mokslinis režimas

## Mokslinis režimas

Šiame režime kairiajame mygtukų stulpelyje rasite trigonometrijos funkcijas:

Mygtukas | Funkcija
--- | ---
Hyp | Persijungti į hiperbolinį režimą. Pavyzdžiui Hyp Sin yra hiperbolinis sinusas: sinh
Sin | Skaičiuoti sinusą
Shift Sin | Skaičiuoti atvirkštinį sinusą
Cos | Skaičiuoti kosinusą
Shift Cos | Skaičiuoti atvirkštinį kosinusą
Tan | Skaičiuoti tangentą
Shift Tan | Skaičiuoti atvirkštinį tangentą
Log | Skaičiuoti logaritmą pagrindu 10
Shift Log | Pakelti 10 laipsniu x
Ln | Skaičiuoti natūralų logaritmą. Tai logaritmas pagrindu e.
Shift Ln | Pakelti e laipsniu x

Statistinis režimas
Statistinis režimas

## Statistinis režimas

Šiame režime kairiame mygtukų stulpelyje rodomos statistinės funkcijos:

Didžioji dalis šio režimo funkcionalumo susijusi su mygtuku Dat. Norėdami sukurti skaičių sąrašą, įveskite skaičių į skaičiuotuvą ir spauskite Dat. Ekrane bus rodoma, kurią poziciją duomenų „sekoje“ užima dabartinis skaičius. Tradicinis skaičiuotuvas saugo tik tris reikšmes, naudojamas statistinėms funkcijoms: diskrečiųjų reikšmių sąraše skaičių, įvestų skaičių sumą bei visų skaičių kvadratų sumą. KCalc skiriasi tuo, kad realiai išsaugo kiekvieną diskrečiąją reikšmę, dėl ko galima suskaičiuoti vidurkį.

Mygtukas | Funkcija
--- | ---
N | Prisiminti įvestų skaičių kiekį
Shift N | Parodyti visų įvestų skaičių sumą
Vid | Rodyti visų įvestų skaičių vidurkį
Shift Mea | Rodyti visų skaičių kvadratų sumą
Std | Rodyti standartinę deviaciją (n)
Shift Std | Rodyti populiacijos standartinę deviaciją (n-1)
Vid | Rodyti vidurkį
Dat | Įvesti duomenų elementą
Shift Dat | Išvalyti paskutinį įvestą elementą
CSt | Išvalyti visus įvestus elementus

Skaičių sistemos režimas
Skaičių sistemos režimas

## Skaičių sistemos režimas

Šiame režime rasite funkcijas, skaičiavimui dvejetainėje, šešioliktainėje, aštuntainėje ir dešimtainėje sistemose.

Dešinėje pusėje pasirinkite skaičių sistemą. Norėdami įrašyti sakykime šešioliktainį skaičių, parinkite Hex. Tada įveskite skaičių. Didesnių nei 9 skaitmenų įvedimui galite naudoti ir raides nuo A iki F. Jei norite pamatyti, kaip šis skaičius atrodo dvejetainėje sistemoje, tiesiog paspauskite Bin.

Jei norite matyti įjungtus bitus, iš Nustatymų meniu parinkite Rodyti bitų redaktorių.

Šiame režime matomi ir loginiai operatoriai. Yra šie loginiai operatoriai:

Mygtukas | Funkcija
--- | ---
AND | Du skaičiai sudedami logine AND (ir) operacija
OR | Du skaičiai sudedami logine OR (arba) operacija
XOR | Du skaičiai sudedami logine XOR operacija

Atminties operacijos
Atminties operacijos

## Atminties operacijos

KCalc palaiko standartiniuose skaičiuotuvuose esančias atminties operacijas bei šešias vietas konstantoms.

### Standartinės atminties operacijos

KCalc gali atsminti skaičiavimų rezultatus, kuriuos jūs vėliau galite panaudoti kituose skaičiavimuose. Šias funkcijas galite valdyti keliais mygtukais, pažymėtais MR, MS, M+ ir MC.

MS

  Mygtukas MS įrašo į atmintį dabar rodomą skaičių.

M+

  Mygtukas M+ prideda dabar rodomo skaičiaus reikšmę prie atmintyje esančio skaičiaus. Taigi, jei šiuo metu atmintyje yra skaičius 20, dabartinis ekrane rodomas rezultatas yra 5, paspaudus šį mygtuką amintyje bus skaičius 25. Jei atmintis tuščia, tai šis mygtukas veiks lygiai taip pat, kaip MS ir tiesiog įrašys rezultatą į atmintį.

MR

  Mygtukas MR išima skaičių iš aminties ir patalpina jį į ekraną.

MC

  MC mygtukas išvalo atmintį.

Jei atmintyje saugomas koks nors skaičius, žymė M bus rodoma būsenos juostoje grete skaičiuotuvo režimo indikatoriaus.

### Konstantos

Šeši konstantų mygtukai (nuo C1 iki C6) bus matomi tik aktyvavus meniu Nustatymai esantį elementą Konstantų mygtukai. Juos galima įjungti Moksliniame režime ir Statistikos režime.

Norėdami išsaugoti skaičių, rodomą KCalc ekrane, pirma spauskite Shift, o tada norimos konstantos mygtuką – nuo C1 iki C6.

Norėdami panaudoti bet kurią iš konstantų, tiesiog spauskite atitinkamą mygtuką (nuo C1 iki C6) ir parinktas skaičius bus įkeltas į ekraną.

Kad būtų lengviau atsminiti, kuris mygtukas saugo kurią konstantą, galite pakeisti mygtukų žymes. Ant atitinkamo mygtuko C1 - C6 spauskite dešinį pelės mygtuką ir iššokančiame meniu pasirinkite Nurodyti vardą.

Iš anksto jau yra nustatyta daug (daugiau fizinių) konstantų, kurios gali būti priskirtos bet kuriam iš šešių mygtukų. Norėdami tą padaryti po dešinio mygtuko paspaudimo iššokančiame meniu pasirinkite punktą Rinktis iš sąrašo. Nors iš anksto nustatytas konstantas visada galima panaudoti per meniu Konstantos, jei jas naudojate dažnai, konstantų priskyrimas mygtukams padarys darbą daugh patogesniu.

Vieno mygtuko spartieji klavišai
Vieno mygtuko spartieji klavišai

## Vieno mygtuko spartieji klavišai

Kad supaprastintų skaičiavimą, naudojant tik klaviatūrą, KCalc turi vieno klavišo sparčiuosius klavišus beveik visoms funkcijoms. Pavyzdžiui įvedus `7R` arba `7r` bus paskaičiuota atvirkštinė 7 reikšmė (1/7).

Skaičiuojant paspaudus ir laikant Ctrl ant kiekvieno mygtuko bus rodomas jo greitasis klavišas.

Key | Funkcija | Pastabos
--- | --- | ---
H | Hyp | Hiperbolinė, kaip antai Hyp Sin – sinh
S | Sin |
C | Cos |
T | Tan |
N | Ln | e pagrindo logaritmas
L | Log | 10 pagrindo logaritmas
Ctrl-2 | Shift | Antra šio mygtuko reikšmė. Pavyzdžiui, jei norite arcsin, rašykite `Ctrl-2 s`.
\ | +/- | Keisti ženklą
[ | x^2 |
^ | x^y |
! | x! | Faktorialas
< | Lsh | Bitų slinkimas kairėn
> | Rsh | Bitų slinkimas dešinėn
& | AND | Loginė AND (ir)
x arba * | X | Daugyba
/ | / | Dalyba
D | Dat | Duomenų įvedinėjimas statistiniame režime
| | OR | Loginis OR (arba). Pastaba: Shift OR reiškia XOR
R | 1/x | Reciprocal
Enter | = |
Įvesti | = |
PgUp | C | Išvalyti
Esc | C | Išvalyti
PgDown | AC | Išvalyti viską
Del | AC | Išvalyti viską
Shift+: | Mod | Dalybos liekana
Alt+1 iki Alt+6 | C1 | Naudo reikšmę, išsaugota C1 - C6

Skyrius 3. Pastabos apie konkrečias funkcijas
Pastabos apie konkrečias funkcijas

# Skyrius 3. Pastabos apie konkrečias funkcijas

## Mod ir IntDiv

Mod paskaičiuoja ekrane rodomo skaičiaus dalybos iš sekančio įvesto skaičiaus liekaną.

  `22 Mod 8 =` reultatas bus 6

  `22.345 Mod 8 =` rezultatas bus 6.345

Shift IntDiv vykdo sveikų skaičių dalybą ekrane rodomo skaičiaus iš sekančio įvesto skaičiaus.

  `22 Shift IntDiv 8 =` skaičiavimo rezultatas bus 2

  `22.345 Shift IntDiv 8 =` taip pat bus 2

%
%

## %

% panaudojus vietoj mygtuko =, paskutinė skaičiavimo operacija bus interpretuojama taip:

- Jei paskutinis operatorius yra + arba -, tai antrasis argumentas interpretuojamas kaip pirmo dėmens procentas.

- Jei paskutinis operatorius yra *, daugybos rezultatas dalinamas iš 100.

- Jei paskutinis operatorius yra /, tai kairysis argumentas yra procentai dešiniojo argumento.

- Visais kitais atvejais % mygtukas veikia taip pat, kaip mygtukas =.

Pavyzdžiai:

  `150 + 50 %` grąžina 225 (150 plius 50 šio skaičiaus procentų)

  `42 * 3 %` grąžina 1.26 (42 * 3 / 100)

  `45 / 55 %` grąžina 81.81... (45 yra 81.81.. percentai 55'ių)

Lsh ir Rsh
Lsh ir Rsh

## Lsh ir Rsh

Lsh pastumia į kairę sveikąją rodom skaičiaus dalį (padaugina iš 2) n kartų, kur n yra sekantis įvestas skaičius. Rezultatas grąžinamas kaip sveikas skaičius (skaičiavimo sistema nustatoma į dvejetainę – Bin):

  `10 Lsh 3 =` grąžina 80 (10 tris kartus padauginta iš 2).

  `10.345 Lsh 3 =` irgi grąžina 80.

Rsh n kartų stumia reikšmę į dešinę (dalina iš 2).

  `16 Rsh 2 =` rezultatas yra 4 (16 du kartus padalintas iš 2).

  `16.999 Rsh 2 =` rezultatas irgi 4.

Cmp, And, Or ir Xor
Cmp, And, Or ir Xor

## Cmp, And, Or ir Xor

Cmp, And ir Or funkcijos atlieka dvejetainės logikos operacijas, todėl natūraliau atrodo tada, kai parinkta Hex, Oct arba Bin, o ne Dec skaičių sistemą. Žemiau pateikiamuose pavyzdžiuose nustatyta Bin (dvejetainė) skaičių sistema.

Cmp pakeičia visus bitus (1 į 0, o į 1).

  `101 Cmp` rezultatas 111...111010

AND vykdo loginę AND (ir).

  `101 AND 110 =` rezultatas 100

OR vykdo loginę OR (arba).

  `101 OR 110 =` rezultatas 111

XOR vykdo loginę XOR operaciją.

  `101 XOR 110 =` rezultatas 11

Skyrius 4. Klausimai ir atsakymai
Klausimai ir atsakymai

# Skyrius 4. Klausimai ir atsakymai

4.1. Kaip man gauti e, Eulerio skaičių?
4.2. Kaip padaryti, kad po kablelio visada būtų rodomi du skaitmenys?
4.3. Kaip su tikslumu?

4.1. | Kaip man gauti e, Eulerio skaičių?
| Rašykite `1 Shift Ln`.
4.2. | Kaip padaryti, kad po kablelio visada būtų rodomi du skaitmenys?
| Parinkite meniu punktą Nustatymai → Konfigūruoti KCalc..., kad būtų atvertas konfigūracijos dialogas. Jame įjunkiteFiksuotas skaitmenų skaičius po kablelio ir pakeiskite rodomą skaičių į 2.
4.3. | Kaip su tikslumu?

Pagrindinis kriterijus, nuo kurio priklauso KCalc skaičiavimo tiklsumas yra tai, ar jūsų libc ir libmath palaiko C duomenų tipą long double. Jei palaiko, tai KCalc tai aptiks kompiliavimo metu ir naudos šį tipą visiems skaičiavimams.

Kad aukščiau pateikti skaičiavimai veiktų teisingai, sureguliuokite meniu Konfigūruoti KCalc parinktį Tikslumas. Jei jūsų sistema suprantą tipą long double – nustatykite 14, priešingu atveju – 8 - 10.

Didesnis tikslumas ne visada reiškia geresnius rezultatus. Pažaiskite su tiklsumu ir suprasite, ką noriu pasakyti.

Skyrius 5. Komandų aprašas
Komandų aprašas

# Skyrius 5. Komandų aprašas

## Meniu „Failas“

Filas → Išjungti (Ctrl+Q)

  Išjungti KCalc.

Meniu „Keisti“
Meniu „Keisti“

## Meniu „Keisti“

Keisti → Atšaukti (Ctrl+Z)

  Grįžti prie prieš tai dėkle buvusios reikšmės.

Keisti → Pakartoti (Ctrl+Shift+Z)

  Pakartotinai įrašyti sekančią dėklo reikšmę.

Keisti → Iškirpti (Ctrl+X)

  Ištrinti rodomą rezultatą ir įkelti jį į iškarpinę.

Keisti → Kopijuoti (Ctrl+C)

  Nukopijuoti rodomą rezultatą į iškarpinę.

Keisti → Padėti (Ctrl+V)

  Įkelti anksčiau iškirptą ar nukopijuotą reikšmę.

Konstantų meniu
Konstantų meniu

## Konstantų meniu

Konstantos → Matematika

  Rodyti Pi, Eulerio skaičius arba aukso pjūvį.

Konstantos → Elektromagnetizmas

  Rodyti šviesos greitį, elementarųjį krūvį, vakuumo varžą, vaakumo pralaidumą arba vakuumo skvarbą.

Konstantos → Atomai ir branduoliai

  Rodyti Planko konstantą, elementarųjį krūvį arba smulkiosios struktūros konstantą.

Konstantos → Termodinamika

  Rodyti Bolcmano konstantą, atominį masės vienetą, universaliąją dujų konstantą, Stefano-Bolcmano konstantą arba Avogadro skaičių.

Konstantos → Gravitacija

  Rodyti gravitacijos ir laisvoko kritimo pagreičio konstantas.

Nustatymų meniu
Nustatymų meniu

## Nustatymų meniu

Nustatymai → Paprastas režimas

  Rodo paprastus matematinius mygtukus.

Nustatymai → Mokslinis režimas

  Rodo trigonometrinius ir mokslinius mygtukus.

Nustatymai → Statiskos režimas

  Rodo statistinius mygtukus.

Nustatymai → Skaičių sistemų režimai

  Rodo loginių operacijų mygtukus bei leidžia keisti skaičiavimo sistemą.

Nustatymai → Konstantų mygtukai

  Rodo konstantų mygtukus. Jie taipogi matomi moksliniame režime ir statistikos režime.

Nustatymai → Rodyti bitų redaktorių

  Rodo bitų redagavimo lauką. Norėdami įjungti ar išjungti bitą spauskite ant jo. Rodoma tik skaičių sistemų režime.

Nustatymai → Konfigūruoti sparčiuosius klavišus...

  Konfigūruoti KCalc naudojamus sparčiuosius klavišus.

Nustatymai → Konfigūruoti KCalc...

  Rodyti KCalc nustatymų dialogą.

Pagalbos meniu
Pagalbos meniu

## Pagalbos meniu

Pagalba → KCalc vadovas (F1)

  Paleidžia KDE pagalbos sistemą su KCalc vadovu. (šis dokumentas).

Pagalba → Kas tai yra? (Shift+F1)

  Pakeičia palės žymeklį į rodyklės ir klaustuko kombinaciją. Paspaudus ant KCalc objektų bus atvertas pagalbos langas (jei jis egzistuoja tam konkrečiam objektui), paaiškinantis objekto funkciją.

Pagalba → Pranešti apie ydą...

  Atveria pranešimo apie ydas dialogą, kuriame galite pranešti apie ydą arba pasiūlyti „norimą“ programos galimybę.

Pagalba → Apie KCalc

  Parodo versiją ir informaciją apie autorius.

Pagalba → Apie KDE

  Parodo KDE versiją ir kitą paprastą informaciją.

Skyrius 6. Padėkos ir licencija
Padėkos ir licencija

# Skyrius 6. Padėkos ir licencija

KCalc Programos autorinės teisės (c):

Bernd Johannes Wuebben 1996-2000

KDE komanda 2000-2008

- Bernd Johannes Wuebben `(wuebben AT kde.org)`

- Evan Teran `(eteran AT alum.rit.edu)`

- Espen Sand `(espensa AT online.no)`

- Chris Howells `(howells AT kde.org)`

- Aaron J. Seigo `(aseigo AT kde.org)`

- Charles Samuels `(charles AT altair.dhs.org)`

- David Johnson `(david AT usermode.org)`

Įkvėpimą kurti KCalc davė Martin Bartlett programa xfrmcalc, kurios dėklo varikliukas vis dar yra KCalc dalis.

Dokumentacijos autorinės teisės (c) 2001,2002,2005, 2006,2010:

- Bernd Johannes Wuebben `(wuebben AT kde.org)`

- Pamela Roberts `(pamroberts AT blueyonder.co.uk)`

- J Hall `(jhall AT kde.org)`

- Anne-Marie Mahfouf`(annma AT kde.org)`

- Eike Krumbacher `(eike.krumbacher AT x-eike.de)`

Tomas Straupis`(tomasstraupis AT gmail.com)`

Ši dokumentacija prieinama GNU Laisvosios Dokumentacijos licencijos sąlygomis.

Ši programa prieinama GNU Bendrosios Viešosios licencijos sąlygomis.

Priedas A. Diegimas
Diegimas

# Priedas A. Diegimas

KCalc yra KDE projekto kdeutils paketo dalis, todėl dažniausiai bus įdiegtas kartu su KDE. Daugiau informacijos rasite KDE svetainėje http://www.kde.org.

## Kompiliavimas ir diegimas

KCalc KDE projekto dalis http://www.kde.org/.

KCalc gali būti rasta kdeutils pakete esančiame ftp://ftp.kde.org/pub/kde/, pagrindiniame KDE projekto FTP serveryje.

Išsamesnę informaciją kaip compiliuoti ir diegti KDE programas rasite KDE Software kompiliavimas iš išeities kodo

Kadangi KDE naudoja cmake, neturėtumėte turėti jokių problemų kompiliuodami. Jei susidurtumėte su problemomis, prašome pranešti apie jas KDE pašto sąrašuose.

Kaip įjungti didelį (angl. long double) KCalc tikslumą.
Kaip įjungti didelį (angl. long double) KCalc tikslumą.

## Kaip įjungti didelį (angl. long double) KCalc tikslumą.

Jei jūsų sistema palaiko C duomenų tipą long double ir jei jūs turite veikiančią libc biblioteką, galite įjungti long double tikslumą.

Štai ką reikia daryti:

1. Patikrinkite, ar faile `config-kcalc.h` nustatytas HAVE_LONG_DOUBLE. T.y. jūs turėtumėte rasti eilutę, kurioje yra toks tekstas:

       #define HAVE_LONG_DOUBLE 1

   Jei tokios eilutės nerasite, reiškia jūsų sitema nepalaiko „long double IEEE“ tikslumo.

2. Pakoreguokite failus `kcalctype.h`, `configdlg.cpp`, `kcalc.cpp` ir `kcalc_core.cpp`. Ištrinkite šias eilutes:

       #ifdef HAVE_LONG_DOUBLE
       #undef HAVE_LONG_DOUBLE
       #endif

3. Perkompiliuokite KCalc.